|synonyms_ref = 
}}

Kacang ijo kang ing Basa Indonésia diarani kacang hijau kalebu salah sawijining jinis polong-polongan. Sanajan regané murah, pranyata akèh zat gizi lan antioksidan kang migunani kanggo kasehatan. Zat kang ana ing kacang ijo ya iku protéin, kalsium lan fosfor, vitamin B1, vitamin B2, Vitamin É, zat besi, lan magnésium.

Kandutan 
Kacang ijo lan kecambahé dadi panganan sing duwé mupangat gedhé kanggo awak amarga kacang ijo duwé dat-dat kaya ing ngisor iki.
Protein dhuwur. Protein sing ana ing kacang ijo nganti 24%.
Kalsium lan fosfor sing wigati kanggo nguataké balung.
Rendah lemak. Lemak sing ana ing kacang ijo yakuwi 73% asam lemak tak jenuh lan 27% asam lemak jenuh.
Vitamin B1 sing wigati kanggo nyegah lelara beri-beri lan apik kanggo pertumbuhan.
Vitamin B2 sing wigati kanggo penyèrapan protéin
Vitamin E kanggo ngundhakaké kesuburan
 
Kandhutan sing ana ing kacang ijo per 100 gram ya iku:

 Protéin (g) 24,0
 Lemak (g) 1,3
 Karbohidrat (g) 56,7
 Kalsium (mg) 124
 Fosfor (mg) 326
 Vitamin B1 (mg) 0,47
 Vitamin B2 (mg) 0,39

Kasiyat 
Ora kaya janganan liya sing saya suwé digodhog kasiyaté saya mudhun. Kacang ijo ora ngalami prakara sing kaya mangkono. Kasiyaté kacang ijo isih tetep sanajan digodog terus=terusan.
Macem-macem kasiyat kacang ijo ya iku bisa nguwataké balung, bisa kanggo nambani lelara beri-beri, TBC, kukul, flék ireng ing kulit, lsp.

Jinis 
Ing ngisor iki ana 11 jinis ramuan kacang ijo kang apik kanggo kaséhatan.

Nglancaraké seni
Bahan: 30 gram kacang ijo, 30 gram godhong séndok, 400 cc banyu, madu sacukupé

Cara gawé:
1. Godhog kacang ijo lan godhong sendok ing banyu kanthi ukuran 400 cc.
2. Masak nganti mateng.
3. Ademké, tambahi madu sacukupé.
4. Ombe teratur nganti uyuh lancar menéh.

Lara weteng
Bahan: 60 gram kacang ijo mentah, 15 wiji merica, 3 gram kayu legi, 3 gram pala, 3 gram kapulaga, 3 gram cengkèh, 2 ruas jahe, 1 liter banyu.

Cara gawé:
Godhog kacang ijo, merica, kayu legi, pala, kapulaga, cengkèh, lan jahe ing saliter banyu.
Godhog nganti dadi 1/2 liter.
Ademké banjur diombé.

Biang keringat anak-anak
Bahan: 60 gram kacang ijo, 50 gram krokot, banyu sacukupé.

Cara gawé:

Giling utawa deplok kacang ijo nganti dadi bubuk.
Godhog bubuk kacang ijo karo krokot.
Sawisé mateng, saring, banjur ombé sadina ping telu.

Udun
Bahan: 50 gram kacang abang, 50 gram kacang ijo, 50 gram kacang ireng, 2 ruas jahé, madu sacukupé.

Cara gawé:
Godhog kacang abang, kacang ijo, lan kacang ireng bareng.
Jahe digodhog, nanging didhéwékaké.
Banyu godhogan jahé dicampur godhogan kacang-kacangan mau.
Ramuan iki kanggo udun sing durung mateng. Yén udune wis mateng kudu ditambah madu.

Ngundakaké gairah séksual wong lanang.
Bahan: 30 gram kacang ijo, 2 ruas jahé, 15 gram merica, 15 gram adas, 15 gram pulosari, 15 gram kucai, 15 gram biji paria, 15 gram biji ketumbar, 600 cc jahe

Cara gawé:
Godhog kacang ijo bebarengan karo jahé, merica, adas, pulosari, biji kucai, biji paria, lan wiji ketumbar karo banyu 600 cc.
Digodhog nganti dadi setengahé (300 cc).
Diombé sawisé adem.

Rambut Rontok
Bahan: Sagenggem kacang ijo, sagelas belimbing banyu

Cara gawé:
Kacang ijo digodhog. Gatékaké nalika nggodhog, kacang aja nganti pecah.
Yèn wis rada mateng lan ora pecah, angkat. 
Sawisé adem, banyu godhogan minangka mbasuh kulit sirah karo dipijeti. 
Dijarké nganti garing, lagi dkeramas.

Maag
Bahan: 1/4 kg kacang ijo, banyu anget sacukupé

Cara gawé:
Kacang ijo dipémé nganti garing banjur dideplok nganti alus.
Jupuk saséndok bubuk kacang ijo.
Kacang ijo mau dijéri banyu anget sagelas.
Ombe sadina pisan kanthi teratur.

Varises
Bahan: Sagenggem kacang ijo, 2 gelas banyu

Cara gawé:
Kacang hijau digodhog karo 2 gelas banyu. Dijarké nganti susut dadi sagelas.
Ombe sadina ping pindho, ésuk karo nalika arep turu.
Saliyané ngombé ramuan mau uga prelu nglakoni hal iki, nalika arep turu, angkat sikil lan dokok ing panggon sing luwih dhuwur saka sirah nganti 10 menit.

Bayi Demam
Bahan: 1 cangkir kacang ijo, sasendok makan madu

Cara gawé:
Gawé godhogan kacang ijo.
Wénéhi saséndok madu ing kacang ijo sing wis didokok ing gelas.
Dulangaké banyu godhogan kacang ijo.

Sirah Lara
Bahan: 1 cangkir kacang ijo, 3 gelas banyu

Cara gawé:
Kacang ijo dikumbah banjur digodhog karo 3 gelas banyu nganti umub. Dijarke nganti 15 menit.
Nalika isih anget, banyuné diombe lan kacange dipangan sadina ping loro.

Sariawan lan béri-béri
Ombé kacang ijo saben ésuk. Kandungan vitamin banyu kacang ijo bisa ngundakake daya tahan awak. Angete bisa ngademke tutuk lan tenggorokan.

Pranala njaba

Cathetan suku 

Panganan
Tetanèn
Kaséhatan